b'\n_START_ARTICLE_\nRoelof Klein\n_START_PARAGRAPH_\nRoelof Klein (7. juni 1877 - 13. februar 1960) var en hollandsk roer og olympisk guldvinder._NEWLINE_Klein vandt guld i toer med styrmand ved OL 1900 i Paris, f\xc3\xb8rste gang denne disciplin var p\xc3\xa5 det olympiske program. B\xc3\xa5dens anden roer var Fran\xc3\xa7ois Brandt. I semifinalen havde de Hermanus Brockmann som styrmand, men da han var for tung blev han til finalen afl\xc3\xb8st af en syv-\xc3\xa5rig lokal fransk dreng, som det aldrig siden har v\xc3\xa6ret mulig at identificere. Ved de samme lege vandt Klein ogs\xc3\xa5 en bronzemedalje, som del af den hollandske otter.'